ઘાતકી વિદેશી આક્રમણના ઈતિહાસને વાજબી ઠેરવવા માટે તદ્દન ઉપજાવી કાઢેલી વાતોનો ઉપયોગ કરવામાં આવે છે. એ બાબતે એવો દાવો કરવામાં આવે છે કે આ આક્રમણકારો ભારત આવ્યા હતા કેમકે ભારતમાં માનવ અધિકારોનું ઉલ્લંઘન થઈ રહ્યું હતું અને કચડાયેલા લોકોને મુક્ત કરાવવા માટે આક્રમણ કરવામાં આવ્યું હતું. આ સંદર્ભમાં એવા ઘણા દમનની વાતો કરવામાં આવે છે – જેમ કે, આર્યો દ્વારા દ્રવિડિયનોનું દમન, બ્રાહ્મણો દ્વારા દલિતોનું દમન, હિન્દુઓ દ્વારા મુસ્લિમોનું દમન વગેરે. અલગતાવાદ સૌપ્રથમ વૈચારિક છે અને પછી તે વાસ્તવિક બને છે. વૈચારિક અલગતાવાદને ફેલાવવા માટે એ લોકો જે વૈચારિક તંત્ર ઊભું કરવા માંગે છે તે માટે દુશ્મન દેશો / સંગઠનો તરફથી બૌદ્ધિક પીઠબળ તેમજ નાણાકીય સહાય, સંશોધન અને તાલીમ આપવામાં આવે છે.